Diari Oficial de la Generalitat Valenciana


Sumari del DOGV 3259, del 08-06-1998 (1998/4381)

RESOLUCIÓ de 31 de març de 1998, del secretari general de la Conselleria de Presidència, per la qual s'adjudiquen 24 beques per a la realització de pràctiques professionals de periodisme i audiovisuals.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4381


Organisme emissor
:   Conselleria de Presidència

Tipus de document
:   Resolució

RESOLUCIÓ de 31 de març de 1998, del secretari general de la Conselleria de Presidència, per la qual s'adjudiquen 24 beques per a la realització de pràctiques professionals de periodisme i audiovisuals. [1998/4381]
  
Vist que per Ordre de 28 de gener de 1998 de la Conselleria de Presidència (DOGV núm. 3179 de 09.02.98) es van convocar 24 beques per a la realització de pràctiques professionals de periodisme i audiovisuals.
  
Vist que per Resolució de 3 de març de 1998 de la Subdirecció del Gabinet del President i Oficina del Portaveu, es va determinar el nombre de beques per classe i la destinació d'aquestes, segons allò que s'ha disposat per la base segona de la Convocatòria aprovada per l'Ordre referida en el paràgraf precedent.
  
Vist que hi ha crèdit consignat a l'efecte i informat favorablement per la Intervenció Delegada de la Presidència i la Conselleria de Presidència a càrrec de l'aplicació pressupostària 24.91.578.60.8 del vigent pressupost de la Generalitat Valenciana per a 1998.
  
Atesa la proposta de la Comissió Avaluadora de data 27 de març de 1998, continguda en l'acta estesa a l'efecte, una vegada conclòs el procés selectiu i la corresponent baremació previstos per la base 7a de la Convocatòria.
  
Ateses les facultats que em confereix la base 8a de la citada convocatòria aprovada per l'Ordre de la Conselleria de Presidència, de 28 de gener de 1998, resolc:
  
Primer
  
Adjudicar les 24 beques per a la realització de pràctiques de periodisme i audiovisuals als beneficiaris que s'indiquen en l'annex A, amb indicació de la classe de beca obtinguda.
  
El període de gaudi de les beques començarà el 6 d'abril de 1998
  
Segon
  
Constituir una borsa de reserva prioritzada amb les persones que es relacionen en l'annex B que gaudiran d'una beca en el cas de renúncia, desistiment o incompliment d'obligacions per part dels becaris.
  
En les beques de classe (PE) el límit de puntuació amb què s'estableix aquesta borsa és el de tots aquells aspirants que hagen obtingut una puntuació total superior a 8.20 punts.
  
En les beques de classe (AU) els que superen en puntuació total els 8.50 punts.
  
Tercer
  
Desestimar les sol·licituds presentades per la resta d'aspirants pels motius que s'expressen a continuació:
  
1. Per haver presentat la seua sol·licitud fora del termini establit (últim dia 26.2.98) Annex C.
  
2. Per no complir amb els requisits exigits en la convocatòria, Annex D.
  
3. Per no haver-se presentat a l'entrevista, Annex E.
  
4. Per haver obtingut puntuació inferior a la dels seleccionats com a becaris o com a personal de la borsa de reserva prioritzada, Annex F.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social d'acord amb el que disposen l'Ordre de 7 de gener de 1991 de la Conselleria d'Economia i Hisenda i la base 9a de la Convocatòria.
  
Contra aquesta resolució que posa fi a la via administrativa, podrà interposar-se recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la seua interposició. Tot això de conformitat amb allò que s'ha previst en els arts. 57.2.f i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.